Source: https://www.porada.sk/t111055-osobny-bankrot-vyhlasenie-konkurzu.html
Timestamp: 2019-06-25 20:42:23+00:00
Document Index: 11224560

Matched Legal Cases: ['súd ', 'súd ', 'súd ', 'súd ', 'súd ', 'Súd ', 'súd ', 'súd ', 'súd ', 'súd ']

Osobný bankrot - vyhlásenie konkurzu...
05.05.09 11:35
Bodov: 0 Príspevky: 14 Členom od: 05.05.09
Prosím poraďte mi niekto: v roku 2004 som v decembri dostala hotovostnú pôžičku v banke, ktorá slúžila na to, aby sme v čase núdze vyplatili s druhom výplaty zamestnancom s.r.o.-čky; niekolko mesiacov sme ju splácali, ale odvtedy ani halier... V tom čase sa so mnou môj druh rozišiel, musela som hladať prácu, čo nebolo jednoduché, moja dcéra mala vtedy 3 roky. Odvtedy sa dlh zdvojnásobil vďaka vysokému trestnému úroku, suma sa blíži k pol miliónu. Poštou som dostala oznámenie o tom, že začnú exekúciu, ak nesplatím dlh. Čo môžem v tejto situácii robiť, aby sme to s dcérou pocítili čo najmenej? Viem, že nikoho nezaujíma, že tie peniaze som neminula na dovolenky, a pod...; je pre mňa riešením vyhlásenie konkurzu, alebo osobného bankrotu? V podstate nevlastním nič, a čo zarobím, ide na nájomné (bývame v podnájme), na stravu, na školu, na hygienu, na krúžky, na oblečenie... Nemám ani nasporené peniaze, ani poistenie.
05.05.09 19:50
Osobný bankrot rieši Zákon o konkurze a reštrukturalizácii, podľa toho čo udávaš asi ti súd podľa mňa, žiaľ nedá možnosť vyhlásenia osobného bankrotu, už pri podaní návrhu musíš zaplatiť nemalú čiastku )25.000,-sk, a mať ďalšie peniaze, najmenej 50.000.-Sk, zohnať kopu potvrdení, minimálny príjem nepostačuje,
skús to riešiť inou cestou, napríklad zisti si ako oni vidia možnosť splácania,
zákon najdeš aj tu http://209.85.129.132/search?q=cache...&ct=clnk&gl=sk
06.05.09 08:28
Ďakujem ti za odpoveď. Som v zúfalom rozpoložení, hľadám možnosti. Ani to neviem, koľko mi môže vziať exekútor a koľko mi nechá z výplaty, ak príde k najhoršiemu. Dúfam, že mi nenechá len životné minimum, lebo to nestačí na pokrytie nákladov na živobytie...
06.05.09 08:35
Na samotné vyhlásenie bankrotu musí byť majetok postačujúci na pokrytie minimálne nákladov konkurzného konania. V tvojom prípade som si neni istá či by ho súd povolil.
Záleží to aj od prístupu predbežného správcu konkurznej podstaty,ktorého ti pridelí súd. Skúsiť to treba, súd pridelí predbežného spravcu, a on ti povie, či sa dá vstúpiť do konkurzu alebo nie.
V prípade že áno, počas konkurzu je potrebné požiadať súd o oddlženie. Ale. Oddlženie neznamená že súd ťa oddlži a tým to končí. Súd ti nariadi myslím že na dobu troch rokov splátky, ktoré budeš musieť splácať. V prípade že budeš splácať poctivo a načas, súd ťa po troch rokoch oddlži.
06.05.09 08:42
Bodov: 742 Príspevky: 12,043 Členom od: 17.11.07
No bohužial nechá len životné minimum na teba a na dceru,
Ďakujem za každú odpoveď, ktorú mi posielate. Mám v pláne sa poradiť s právnikom, ktorý mi ozrejmí moju situáciu a moje možnosti. Ak je pre mňa schodná cesta vyhlásenie bankrotu (ak sa to podarí), predsa len ľahšie dám dokopy poplatok za túto službu, ako takmer 15tisíc eur...
Poraď sa. Ja si myslím že konkurz a následné oddlženie je východiskovým riešením, len je si treba uvedomiť, že budeš musieť ešte nejaké financie do toho dať. a to nie len poplatok.
Ja by som skôr ako s právnikom sa poradila so správcom konkurznej podstaty.
skús si na tejto stránke nájsť kontakt, podľa mesta v ktorom bývaš a informovať sa.
http://www.justice.gov.sk/skp/fs.aspx
06.05.09 14:28
...som úplne neznalá témy, takže sa spýtam: správca konkurznej podstaty je kto? Ako prichádza do obrazu?
06.05.09 16:00
Nasla som clanok, ktory ti moze dat taky vseobecny prehlad o konkurzom konani: http://ec.europa.eu/civiljustice/ban...tcy_svk_sk.htm. V clanku "spravca" = spravca konkurznej podstaty.
Správcu v konkurznom konaní ustanovuje súd uznesením; za správcu môže ustanoviť len osobu zapísanú do zoznamu správcov. Správca počas konkurzu vykonáva správu majetku podliehajúceho konkurzu, speňažuje majetok podliehajúci konkurzu a z výťažku zo speňaženia tohto majetku v súlade s týmto zákonom uspokojuje veriteľov úpadcu a vykonáva aj ďalšie práva a povinnosti v priebehu konkurzu v súlade s týmto zákonom.
Zdroj: http://referaty.atlas.sk/odborne-hum...anovenia-sudom
07.05.09 07:33
Presne tak ako písala Lianka. Dáš súdu návrh na vyhlásenie konkurzu, a súd ti urči predbežného správcu konk.podstaty.
Ten od teba pozbiera info ohľadom tvojich záväzkov a majetku, a pošle na súd či konkurz môže byť vyhlásený alebo nie.
Keď bude vyhlásený, tak dostávaš nového, /ale môže byť ustanovený aj ten istý/.
Ty už vyhlásením konkurzu nemáš právo manipulovať so svojim majetkom.ani účtami. Stracaš na nich dispozičné právo. Všetky financie ti riadi on.
Ale ak je dobrý správca, nechá dýchať aj teba, a snaží sa pomaly uspokovať aj veriteľov. Je to inak dosť dlhý proces.
Nie je to otázka ani mesiaca, ani dvoch.
Vyhlásením konkurzu sú všetky exekúcie pozastavené, ale čiastku ak si splácala už nejakého exekútora, neposielaš ex. ale na účet ktorý ti zriadi správca konkurzu.
07.05.09 15:05
Neviete náhodou, ak som teraz v tom štádiu, že som od advokátskej kancelárie dostala Pokus o zmier - teda že do určeného dátumu mám uhradiť dlh (čo nemám šancu - a už sme po termíne) - je ešte šanca dohodnúť sa na splátkach? Alebo začnú exekučné konanie?
07.05.09 15:35
Sanca je vzdy, len treba komunikovat, a najlepsie pisomne a v stanovenom termine.
Janka215
Bodov: 0 Príspevky: 25 Členom od: 02.10.09
Ja by som sa chcela opýtať ako je to z vyhlásením konkurzu zamestnancom.Koľko sa platí za vyhlásenie a aké podmienky sú potrebné k tomu.Zamestnávateľ nám dlží na výplatách má veľa dlhov a nespláca tak ako má.Chceli by sme sa takto poradiť,že čo je lepšie v našom prípade podať alebo čakať.Velmi pekne ďakujem za odpopveď.